**ANEXA NR. 4 LA HCL nr. 40/2023**

**ROMÂNIA**

**JUDEŢUL SUCEAVA**

**CONSILIUL LOCAL AL MUNICIPIULUI CÂMPULUNG MOLDOVENESC**

#### DOCUMENTAȚIE DE ATRIBUIRE

privind vânzarea prin licitație publică a unei suprafețe de teren de 133 mp,

proprietatea privată a municipiului Câmpulung Moldovenesc, situat în

str. Bogdan Vodă f.n., municipiul Câmpulung Moldovenesc

**SECȚIUNEA I**

**INFORMAȚII GENERALE PRIVIND VÂNZĂTORUL**

**Art. 1.** Municipiul Câmpulung Moldovenesc, cu sediul în Câmpulung Moldovenesc, str. 22 Decembrie nr. 2, județul Suceava, telefon: 0230/314425, fax: 0230/314725, e-mail: primaria@campulungmoldovenesc.ro, cod fiscal 4842400, reprezentat prin dl. Negură Mihăiță, în calitate de primar.

**SECȚIUNEA II**

**INSTRUCȚIUNI PRIVIND ORGANIZAREA ȘI DESFĂȘURAREA**

 **PROCEDURII DE VÂNZARE**

**Art. 2.** Atribuirea contractului de vânzare se va face prin procedură de licitație, cu respectarea prevederilor O.U.G. nr. 57/2019 privind Codul administrativ cu modificările și completările ulterioare.

**Art. 3.** Procedura de atribuire este prin licitație publică în plic închis.

**Art. 4.** Anunțul de licitație se publică în Monitorul Oficial al României, Partea a VI-a, într-un cotidian de circulație națională, într-unul de circulație locală, pe site-ul și la sediul organizatorului licitației.

**Art. 5.** Anunțul de licitație se trimite spre publicare cu cel puțin 20 de zile calendaristice înainte de data limită pentru depunerea ofertelor.

**Art. 6.** În vederea participării la licitație, ofertanții sunt obligați să achite la casieria instituției:

* Taxa de participare la licitație în cuantum de **500 lei** (nereturnabilă);
* Garanția de participare la licitație în cuantum de **3.992 lei**;

 **Art. 7.** Autoritatea contractantă are dreptul de a opta pentru una dintre modalitățile de obținere a documentaţiei de atribuire: asigurarea accesului direct, nerestricționat și deplin, prin mijloace electronice la conținutul documentației de atribuire sau punerea la dispoziție persoanei interesate care a înaintat o solicitare în acest sens a unui exemplar din documentația de atribuire;

 **Art. 8. (1)** Orice persoană interesată are dreptul de a solicita clarificări privind documentația de atribuire.

 **(2)** Vânzătorul are obligația de a răspunde în mod clar, complet și fără ambiguități, la orice clarificare solicitată, într-o perioadă care nu trebuie să depășească 5 zile lucrătoare de la primirea solicitării.

 **(3)** Fără a aduce atingere prevederilor art. 8 alin. (2), vânzătorul are obligația de a transmite răspunsul la orice clarificări cu cel puțin 5 zile lucrătoare înainte de data limită pentru depunerea ofertelor.

 **(4)** În cazul în care solicitarea de clarificare nu a fost transmisă în timp util, punând astfel vânzătorul în imposibilitatea de a respecta termenul prevăzut la alin. (2), acesta din urmă are totuși obligația de a răspunde la solicitarea de clarificare în măsura în care perioada necesară pentru elaborarea și transmiterea răspunsului face posibilă primirea acestuia de către persoanele interesate înainte de data limită de depunere a ofertelor.

 **(5)** Vânzătorul are obligația de a transmite răspunsurile însoțite de întrebările aferente către toate persoanele interesate care au obținut documentația de atribuire, luând măsuri pentru a nu dezvălui identitatea celui care a solicitat clarificările respective.

 **Art. 9. (1)** Procedura de licitație se poate desfășura numai dacă au fost depuse cel puțin două oferte valabile.

 **(2)** În cazul în care în urma publicării anunțului de licitație nu au fost depuse cel puțin două oferte valabile, vânzătorul este obligat să anuleze procedura și să organizeze o nouă licitație.

 **(3)** În cazul organizării unei noi licitații potrivit alin. (2), procedura este valabilă în situația în care se vor depune două oferte valabile.

 **(4)** Sunt considerate oferte valabile ofertele care îndeplinesc criteriile de valabilitate prevăzute în caietul de sarcini al vânzării.

 **Art. 10. (1)** Plicurile care conțin oferta, închise și sigilate, se deschid la data prevăzută în anunțul de licitație.

 **(2)** După deschiderea plicurilor exterioare în ședință publică, comisia de evaluare elimină oferte care nu conțin totalitatea documentelor și a datelor solicitate potrivit prezentei documentații.

 **(3)** Pentru continuarea desfășurării procedurii de licitație este necesar ca, după deschiderea plicurilor exterioare, cel puțin două oferte să întrunească condițiile prevăzute în prezenta documentație.

 **(4)** După analizarea conținutului plicului exterior, secretarul comisiei de evaluare întocmește procesul-verbal în care se va menționa rezultatul analizei, care va fi semnat de către toți membrii comisiei de evaluare și de către ofertanți.

 **(5)** Deschiderea plicurilor interioare, se va face numai după semnarea procesului-verbal menționat anterior.

 **(6)** În urma analizării ofertelor de către comisia de evaluare pe baza criteriilor de valabilitate, secretarul acesteia întocmește un proces-verbal care trebuie semnat de toți membrii comisie, în care menționează ofertele valabile, ofertele care nu îndeplinesc condițiile de valabilitate și motivele excluderii acestora din urmă de la procedura de atribuire.

 **(7)** În baza procesului-verbal, comisia de evaluare întocmește în termen de o zi lucrătoare, un raport pe care îl transmite conducătorului autorității contractante.

 **(8)** În termen de cel mult 3 zile lucrătoare de la primirea raportului comisiei de evaluare, autoritatea contractantă informează, în scris, cu confirmare de primire, ofertantul declarat câștigător și ofertanții ale căror oferte au fost excluse, indicând motivele care au stat la baza excluderii.

 **(10)** În cazul în care ofertantul declarat câștigător refuză încheierea contractului, procedura de atribuire se anulează, iar vânzătorul reia procedura, în condițiile legii.

**SECȚIUNEA III**

**CAIET DE SARCINI**

 **Art. 11. Informații generale privind obiectul vânzării**

 **(1)** Denumirea și sediul autorității administrației publice:

a). Denumire: Municipiul Câmpulung Moldovenesc

b). Sediu: Municipiul Câmpulung Moldovenesc, str. 22 Decembrie nr. 2, județul Suceava, telefon: 0230/314425, fax: 0230/314725, e-mail: primaria@campulungmoldovenesc.ro.

 **(2)** Legislația aplicată: Ordonanța de urgență nr. 57/2019 privind Codul administrativ, cu modificările și completările ulterioare.

 **(3)** Obiectul vânzării îl constituie vânzarea terenului în suprafață de 133 mp, înscris în Cartea Funciară 42285 Câmpulung Moldovenesc, situat în municipiul Câmpulung Moldovenesc, str. Bogdan Vodă f.n., ce aparține domeniului privat al municipiului Câmpulung Moldovenesc. Vânzătorul anexează la prezentul caiet de sarcini planul de amplasament și delimitare a imobilului și extrasul de carte funciara de informare.

 **(4)** Procedura prin care se face vânzarea este licitație publică deschisă, cu ofertă în plic închis.

 **(5)** **Prețul minim de pornire la licitație este de 39.921 lei**, format din valoarea evaluată a terenului la care se adaugă prețul raportului de evaluare.

 **(6)** **a).** **Garanția de participare la licitație este de 3.992 lei** și poate fi constituită prin: *ordin de plată* în contul organizatorului licitației, respectiv contul nr. **RO36TREZ5925006XXX000051** beneficiar Municipiul Câmpulung Moldovenesc, cod fiscal 4842400, respectiv *numerar* la casieria organizatorului.

**b).** **Taxa de participare la licitație este în cuantum de 500 lei** și poate fi constituită prin *ordin de plată* în contul organizatorului licitației, respectiv contul nr. **RO22TREZ59221360250XXXXX** beneficiar Municipiul Câmpulung Moldovenesc, cod fiscal 4842400, respectiv *numerar* la casieria organizatorului. Aceasta taxă reprezintă un venit al organizatorului și nu se mai restituie ofertanților sau potențialilor ofertanți (care au achitat taxa, dar nu au depus documentele de calificare, au participat sau nu prin împuternicit la licitație, au câștigat sau nu licitația).

**(7)** Ședința publică de deschidere a ofertelor se va desfășura la sediul Primăriei Municipiului Câmpulung Moldovenesc la data precizată în anunțul de vânzare.

**Art. 12.** **Condiții generale ale vânzării terenului**

1. Pentru a fi considerat eligibil, ofertantul trebuie să depună toate documentele solicitate. Participarea la licitația publică este permisă persoanelor fizice și persoanelor juridice, care au achitat garanția și taxa de participare la licitația publică și care îndeplinesc următoarele condiții:
* Pentru persoanele fizice: și-au îndeplinit la zi toate obligațiile de plată a taxelor și impozitelor către bugetul local și bugetul consolidat de stat;
* Pentru persoanele juridice: nu sunt în stare de faliment ori lichidare și societatea și-a îndeplinit la zi toate obligațiile de plată a impozitelor și taxelor locale, precum și la bugetul consolidat de stat.

Prin înscrierea la licitație, toate condițiile impuse prin caietul de sarcini se consideră însușite de ofertant.

Pentru desfășurarea procedurii licitației publice organizate în vederea vânzării bunurilor imobile proprietatea privată a municipiului Câmpulung Moldovenesc este obligatorie participarea a cel puțin 2 ofertanți.

1. Nu are dreptul să participe la licitație persoana care:

 - a fost desemnată câștigătoare la o licitație publică anterioară privind bunurile statului sau ale unității administrativ-teritoriale, respectiv municipiul Câmpulung Moldovenesc, în ultimii 3 ani, dar nu a încheiat contractul ori nu a plătit prețul, din culpă proprie. Restricția operează pentru o durată de 3 ani, calculată de la desemnarea persoanei respective drept câștigătoare la licitație.

 - are debite față de Municipiul Câmpulung Moldovenesc și bugetul general consolidat (bugetul de stat);

 - sunt în litigii cu Municipiul Câmpulung Moldovenesc;

 - sunt în procedura de faliment;

 - sunt supuse procedurii de reorganizare judiciară;

1. Achitarea prețului de vânzare a terenului se face în termen de 30 de zile de la data comunicării deciziei de atribuire a contractului.
2. Contractul de vânzare va fi încheiat în formă autentică în fața notarului public după achitarea prețului de vânzare.
3. Ofertantul declarant câștigător pierde garanția constituită, în situația în care refuză încheierea contractului, contravaloarea acesteia reprezentând daunele-interese stabilite în acest sens.
4. Litigiile de orice fel apărute între părțile contractante în cursul derulării contractului sunt de competența instanțelor judecătorești, dacă nu pot fi rezolvate pe cale amiabilă între părți cu notificare prealabilă.

**SECȚIUNEA IV**

**INSTRUCȚIUNI PRIVIND MODUL DE ELABORARE ȘI**

**PREZENTARE A OFERTELOR**

 **Art. 13. (1)** Ofertantul are obligația de a elabora oferta în conformitate cu prevederile documentației.

 **(2)** Oferta se redactează în limba română.

 **(3)** Ofertele se depun la sediul Primăriei municipiului Câmpulung Moldovenesc, Registratură, până la data limită precizată în anunțul procedurii de licitații.

 **(4)** Riscurile legate de transmiterea ofertei, inclusiv forța majoră, cad în sarcina persoanei interesate.

 **(5)** Oferta depusă la o altă adresă a vânzătorului decât cea stabilită sau după expirarea datei limită pentru depunerea se returnează nedeschisă.

 **(6)** Oferta va fi depusă într-un număr de exemplare stabilit de către autoritatea contractantă și prevăzut în anunțul de licitație. Fiecare exemplar al ofertei trebuie să fie semnat de către ofertant.

 **Art. 14. (1)** Oferta se transmite în două plicuri sigilate, unul exterior și unul interior, care se înregistrează, în ordinea primirii ofertelor, în registrul primăriei, precizându-se data și ora.

 **(2)** Pe plicul exterior se va indica obiectul vânzării pentru care este depusă oferta ”Licitație publică pentru vânzare teren în suprafață de 133 mp proprietatea privată a municipiului Câmpulung Moldovenesc, situat în str. Bogdan Vodă f.n., municipiul Câmpulung Moldovenesc”, numele ofertantului, numărul de telefon, domiciliul acestuia.

 **(3)** Plicul va conține următoarele documente de clasificare:

**a).** fișa ofertantului – formular 1, în cazul persoanelor juridice

**b).** declaraţie de participare – formular 2, semnată de ofertant, fără îngroşări, ştersături sau modificări;

**c).** copie carte de identitate – pentru persoanele fizice sau reprezentant legal al persoanei juridice;

**d).** certificatul de înmatriculare emis de Registrul Comerţului (copie);

**e).** certificatul constatator privind operatorul economic, eliberat de oficiul registrului comerțului direct sau prin serviciul online Info Cert, sau informații extinse despre acesta, solicitate de organizator prin serviciul Recom Online, cu cel mult 30 de zile calendaristice înainte de data licitatiei;

**f).** ultimul bilanţ contabil;

**g).** certificat fiscal privind impozitele şi taxele locale din care să rezulte îndeplinirea obligaţiilor de plată către Municipiul Câmpulung Moldovenesc;

**h).** certificat de atestare fiscală, eliberat de ANAF, care să ateste că ofertantul nu are datorii față de bugetul general consolidat (bugetul de stat), valabil la data deschiderii ofertelor (original);

**i).** adeverinţă din care să rezulte că nu se află în situaţii litigioase cu Municipiul Câmpulung Moldovenesc (original);

**j).** declarație pe propria răspundere a reprezentantului legal al societății comerciale, autentificată notarial, din care să rezulte că societatea:

* **nu se află în stare de insolvență, faliment sau lichidare**;
* **nu a fost desemnată câștigătoare la o licitație publică anterioară privind bunurile statului sau ale unității administrativ-teritoriale, respectiv municipiul Câmpulung Moldovenesc, în ultimii 3 ani, dar nu a încheiat contractul ori nu a plătit prețul, din culpă proprie**;

sau declarația pe propria răspundere a persoanei fizice, autentificată notarial, că:

* **deține lichidități pentru achiziționarea terenului;**
* **nu a fost desemnată câștigătoare la o licitație publică anterioară privind bunurile statului sau ale unității administrativ-teritoriale, respectiv municipiul Câmpulung Moldovenesc, în ultimii 3 ani, dar nu a încheiat contractul ori nu a plătit prețul, din culpă proprie**;

**k).** dovada achitării taxei de participare la licitație, în cuantum de **500 lei**, (sumă care nu se restituie);

**l).** dovada depunerii garanției de participare la licitație, în cuantum de **3.992 lei**;

**Toate documentele se vor semna pentru conformitate, de către ofertant. Nu sunt admise completări ulterioare ale documentației de calificare.**

**(4)** Plicul interior, care conține oferta propriu-zisă, pe care se înscriu numele sau denumirea ofertantului, precum și domiciliul sau sediul social al acestuia, după caz.

**Art. 15. (1)** Persoana interesată are obligația de a depune oferta la adresa și până la data limită pentru depunere, stabilită în anunțul de participare.

**(2)** Conţinutul ofertelor trebuie să rămână confidenţial până la data stabilită pentru deschiderea acestora, autoritatea contractantă urmând a lua cunoştinţă de conţinutul respectivelor oferte numai după această dată.

**(3) În cazul în care ofertele sunt depuse de împuterniciții ofertanților și nu de aceștia personal, la documentație va fi depus și actul autentic de reprezentare.**

**SECȚIUNEA V**

**INFORMAȚII PRIVIND CRITERIUL DE ATRIBUIRE**

 **Art. 16. (1)** Criteriul de atribuire al contractului de vânzare este **”Prețul cel mai mare oferit peste prețul minim de pornire al licitației”**.

 **(2)** Vânzătorul are obligația de a stabili oferta câștigătoare pe baza criteriului de atribuire menționat la alin. (1).

**SECȚIUNEA VI**

**NEÎNCHEIEREA CONTRACTULUI**

 **Art. 17. (1)** Refuzul ofertantului declarat câștigător de a încheia contractul în termenele stabilite prin Hotărârea de Consiliu Local atrage după sine plata daunelor-interese.

 **(2)** În cazul în care ofertantul declarat câștigător nu încheie contractul, procedura de licitație se anulează, iar autoritatea contractantă reia procedura, în condițiile legii, studiul de oportunitate păstrându-și valabilitatea.

 **(3)** Daunele-interese prevăzute la alin. (1) se stabilesc de către tribunalul în a cărui rază teritorială se află sediul autorității contractante, la cererea părții interesate, dacă părțile nu stabilesc altfel.

**SECȚIUNEA VII**

**INSTRUCȚIUNI PRIVIND MODUL DE UTILIZARE AL CĂILOR DE ATAC**

 **Art. 18. (1)** Vânzătorul și cumpărătorul vor face toate eforturile pentru a rezolva pe cale amiabilă orice neînțelegere ori dispută care se poate ivi între ei în cadrul sau în legătură cu îndeplinirea contractului.

 **(2)** Dacă, după 15 zile de la începerea acestor tratative neoficiale, vânzătorul și cumpărătorul nu reușesc să rezolve în mod amiabil o divergență contractuală, soluționarea litigiilor apărute în legătură cu atribuirea și încheierea contractului de vânzare, precum și a celor privind acordarea de despăgubiri se realizează în justiție, la secția de contencios administrativ a tribunalului în a cărui jurisdicție se află sediul vânzătorului.

**SECȚIUNEA VIII**

**DISPOZIȚII FINALE**

 **Art. 19.** Drepturile și obligațiile părților se stabilesc prin contract și în conformitate cu caietul de sarcini.

**ROMÂNIA**

**JUDEŢUL SUCEAVA**

**CONSILIUL LOCAL AL MUNICIPIULUI CÂMPULUNG MOLDOVENESC**

**FORMULARE ȘI MODELE DE DOCUMENTE**

privind vânzarea prin licitație publică a unei suprafețe de teren de 133 mp,

proprietatea privată a municipiului Câmpulung Moldovenesc, situat în

str. Bogdan Vodă f.n., municipiul Câmpulung Moldovenesc

* **Fișa ofertantului (formular 1)**
* **Declarație de participare (formular 2)**

**FIȘA OFERTANTULUI (Formular 1)**

1. Denumirea/numele ofertantului
2. Codul fiscal \_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Număr înmatriculare/înregistrare la Registrul Comerțului\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Adresa sediului
5. Telefon: \_\_\_\_\_\_\_\_\_\_\_\_\_\_\_\_\_\_

Fax: \_\_\_\_\_\_\_\_\_\_\_\_\_\_\_\_\_\_\_\_\_

E-mail: \_\_\_\_\_\_\_\_\_\_\_\_\_\_\_\_\_\_\_

1. Reprezentant legal/Împuternicit

Nume și prenume

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa de domiciliu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Carte/Buletin de identitate: Seria \_\_\_ nr. \_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_

E-mail: \_\_\_\_\_\_\_\_\_\_\_\_\_\_\_\_\_\_\_

 Data, Semnătura,

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

**DECLARAȚIE DE PARTICIPARE (Formular 2)**

 Subsemnatul/Subsemnata, .................................................................................................... reprezentant(ă) / împuternicit(ă) al ......................................................................................cu sediul în ...............................................................................................................................

 Declar pe propria răspundere, că doresc să particip la licitația publică organizată în vederea vânzării unei suprafețe de teren de 133 mp, proprietatea privată a Municipiului Câmpulung Moldovenesc situată în strada Bogdan Vodă f.n., în intravilanul municipiului din data de ................................

 Declar că am cunoștință de conținutul documentației de atribuire și că am intrat în posesia caietului de sarcini prin următorul mod: .............................................................................

 Subsemnatul/Subsemnata declar că informațiile furnizate sunt complete și corecte în fiecare detaliu și înțeleg că autoritatea contractantă are dreptul de a solicita, în scopul verificării și confirmării declarațiilor orice documente doveditoare de care dispunem.

 Prezenta declarație este valabilă până la data de .................................

 Data, Semnătura,

 ........................... ...............................

**ROMÂNIA**

**JUDEŢUL SUCEAVA**

**CONSILIUL LOCAL AL MUNICIPIULUI CÂMPULUNG MOLDOVENESC**

**FIȘA DE DATE A PROCEDURII**

privind vânzarea prin licitație publică a unei suprafețe de teren de 133 mp,

proprietatea privată a municipiului Câmpulung Moldovenesc, situat în

str. Bogdan Vodă f.n., municipiul Câmpulung Moldovenesc

 **CAPITOLUL I. INFORMAȚII GENERALE PRIVIND ORGANIZATORUL ȘI PROCEDURA DE LICITAȚIE**

 Organizatorul licitației este Municipiul Câmpulung Moldovenesc, cu sediul în str. 22 Decembrie nr. 2, cod fiscal 4842400, jud. Suceava, telefon: 0230 314 425, e-mail: primaria@campulungmoldovenesc.ro.

 Licitația are ca obiect vânzarea unei suprafețe de teren de 133 mp proprietatea privată a Municipiului Câmpulung Moldovenesc, situată în intravilanul municipiului, str. Bogdan Vodă f.n..

Licitația se va desfășura după metoda licitației publice, cu oferta în plic închis și adjudecare la cea mai mare valoare oferită.

Criteriul de atribuire este **prețul cel mai mare oferit peste prețul minim de pornire al licitației** (pondere 100%).

 Procurarea documentației de atribuire: documentația de atribuire se poate descărca de pe site-ul oficial al Primăriei municipiului Câmpulung Moldovenesc - www.campulungmoldovenesc.ro, secțiunea licitații, fie îl pot ridica personal de la sediul organizatorului licitației (Primăria Municipiului Câmpulung Moldovenesc, str. 22 Decembrie nr.2) începând cu data stabilită în anunțul licitației.

**CAPITOLUL II.** **ORGANIZAREA ȘI DESFĂȘURAREA LICITAȚIEI**

Licitația publică se va iniția prin publicarea unui anunț de către autoritatea contractantă în Monitorul Oficial al României, Partea a VI-a, într-un cotidian de circulație națională și într-unul de circulație locală și pe pagina sa de internet.

Anunțul de licitație va cuprinde cel puțin următoarele elemente:

1. informații generale privind autoritatea contractantă;
2. informații generale privind obiectul procedurii de licitație publică, în special descrierea și identificarea bunului care urmează să fie închiriat;
3. informații privind documentația de atribuire, respectiv modalitatea prin care persoanele interesate pot intra în posesia documentației de atribuire;
4. informații privind ofertele: data-limită de depunere a ofertelor, adresa la care trebuie depuse ofertele, informații privind prezentarea ofertei;
5. data și locul la care se va desfășura ședința publică de deschidere și evaluare a ofertelor;
6. instanța competentă în soluționarea eventualelor litigii și termenele pentru sesizarea instanței;

Anunțul de licitație se va transmite spre publicare cu cel puțin 20 de zile calendaristice înainte de data-limită pentru depunerea ofertelor.

**Termenul limită pentru depunerea ofertelor și data desfășurării licitației** se vor comunica în anunțul licitației.

Orice persoană interesată are dreptul de a solicita și de a obține documentația de atribuire.

Persoanele interesate pot intra în posesia documentației de atribuire fie accesând site-ul [www.campulungmoldovenesc.ro](http://www.campulungmoldovenesc.ro), fie îl pot ridica personal de la sediul organizatorului licitației (Primăria Municipiului Câmpulung Moldovenesc, str. 22 Decembrie nr.2) începând cu data stabilită în anunțul licitației.

Persoana interesată are dreptul de a solicita clarificări privind documentația de atribuire.

Autoritatea contractantă va răspunde în mod clar, complet și fără ambiguități, la orice clarificare solicitată, într-o perioadă care nu trebuie să depășească 5 zile lucrătoare de la primirea unei astfel de solicitări.

Autoritatea contractantă va transmite răspunsul la orice clarificare cu cel puțin 5 zile lucrătoare înainte de data-limită pentru depunerea ofertelor. În cazul în care solicitarea de clarificare nu a fost transmisă în timp util, punând astfel autoritatea contractantă în imposibilitatea de a respecta termenul prevăzut anterior, aceasta va răspunde la solicitarea de clarificare în măsura în care perioada necesară pentru elaborarea și transmiterea răspunsului face posibilă primirea acestuia de către persoanele interesate înainte de data-limită de depunere a ofertelor.

**Procedura de licitație se poate desfășura numai dacă în urma publicării anunțului de licitație au fost depuse cel puțin două oferte.** Autoritatea contractantă este obligată să anuleze procedura şi să organizeze o nouă licitaţie, cu respectarea prevederilor legale.

Dacă nici cea de-a doua licitaţie nu a condus la desemnarea unui câştigător, aceasta se va consemna într-un proces verbal, care va sta la baza deciziei de a retrage bunurile de la vânzare. Declanșarea unei noi proceduri de vânzare a bunului respectiv va fi aprobată prin hotărâre a Consiliului local.

Ofertantul are obligația de a elabora oferta în conformitate cu prevederile documentației de atribuire.

După deschiderea plicurilor exterioare în şedinţă publică, comisia de evaluare elimină ofertele care nu respectă prevederile privitoare la limba de redactare a ofertei, la depunerea ofertei și modul de prezentare a ofertei.

Pentru continuarea desfăşurării procedurii de licitaţie este necesar ca, după deschiderea plicurilor exterioare, cel puţin două oferte să întrunească condiţiile privitoare la limba de redactare a ofertei, la depunerea ofertei și modul de prezentare a ofertei. În caz contrar, autoritatea locală este obligată să anuleze procedura și să organizeze o nouă licitație.

După analizarea conţinutului plicului exterior, secretarul comisiei de evaluare întocmeşte procesul verbal în care se va preciza rezultatul analizei.

Deschiderea plicurilor interioare se face numai după semnarea procesului-verbal sus-menționat de către toţi membrii comisiei de evaluare şi de către ofertanţii prezenți la licitație.

**Adjudecarea licitației se va face în favoarea ofertantului care oferă prețul cel mai mare.**

În urma analizării ofertelor de către comisia de evaluare se întocmește un nou proces-verbal, care se semnează de către toţi membrii comisiei de licitație și ofertanții prezenți.

În cazul în care sunt înregistrate cel puțin două oferte egale, care îndeplinesc condițiile de adjudecare, licitația în plic închis, se transformă în licitație publică deschisă cu strigare. Aceasta pornește de la prețurile egale deja oferite maxim. În timpul desfășurării licitației, prețul de pornire va fi mărit în trepte egale de 100 lei (pas de licitare).

Pentru licitația publică cu strigare, președintele comisiei de licitație, anunță prețul de pornire la licitație, pasul de licitare la prețul de pornire la licitației, numele, prenumele și numărul de ordine a ofertanților calificați, modul de desfășurare a licitației, asigurându-se că fiecare ofertant a înțeles procedura de desfășurare.

 Presedintele comisiei conduce licitația astfel:

- licitația se va desfășura după regula licitației competitive;

- dacă se oferă prețul de pornire al licitației, președintele comisiei de licitație va crește prețul cu câte un pas de licitare, până când unul dintre ofertanți acceptă prețul astfel majorat și nimeni nu oferă un preț mai mare;

- adjudecarea licitației se va face în favoarea ofertantului care oferă cea mai mare chirie/lună;

În cazul în care unul dintre ofertanți, care are dreptul de a participa la licitația publică cu strigare, nu este prezent sau nu are desemnat un reprezentant legal, ședința licitației va fi amânată la o data care se va stabili prin procesul-verbal de licitație.

 În baza procesului-verbal, comisia de licitație întocmeşte, în termen de o zi lucrătoare, un raport pe care îl transmite conducerii Primăriei.

 În termen de 3 zile lucrătoare de la luarea la cunoștință a conducerii Primăriei a raportului, mai sus menționat, compartimentul de resort din cadrul Primăriei va informa, în scris, cu confirmare de primire, toți ofertanții cu privire la rezultatul licitației.

**CAPITOLUL III. DISPOZIŢII FINALE**

În caz de renunţare, după adjudecarea licitaţiei, chiriaşul pierde garanţia de participare la licitaţie. Procedura de licitație se anulează, iar proprietarul reia procedura, în condițiile legii, documentația de atribuire păstrându-și valabilitatea.

Dacă, din diferite motive, licitaţia se amână, se revocă sau se anulează, decizia de amânare, revocare sau anulare nu poate fi atacată de ofertanţi.

În acest caz ofertanţilor li se va înapoia, în termen de 15 zile lucrătoare, garanţia de participare la licitaţie şi taxa de participare la licitaţie pe baza unei cereri scrise şi înregistrate la Registratura primăriei.

Prin înscrierea la licitaţie, toate condiţiile impuse prin documentația de atribuire se consideră însuşite de ofertanţi.

Eventualele contestaţii cu privire la desfăşurarea licitaţiei publice se depun la Registratura Primăriei în termen de 48 de ore de la data desfăşurării licitaţiei, iar comisia de soluţionare a contestaţiilor va analiza şi soluționa contestaţiile înregistrate, în termen de 5 zile lucrătoare de la data înregistrării acestora.

În cazul în care contestaţia este fondată, proprietarul va revoca decizia de desemnare a ofertantului câştigător şi o va notifica tuturor ofertanţilor.

Licitaţia va fi anulată şi se va organiza o nouă licitaţie.

|  |  |  |
| --- | --- | --- |
| **Preşedinte de ședință** | **Secretarul municipiului,****Erhan Rodica** | **Serviciul patrimoniu,****Șef serviciu,****Niță Marcela Luminița****Nuțescu Gabriela Elvira** |